Document ID: 31998R2093

Ir-Regolament tal-Kummissjoni (KEE) Nru 2093/98
tat-30 ta’ Settembru 1998
li jemenda r-Regolament (KEE) Nru 1609/88 li jistabbilixxi l-iktar żmien fit-tard għad-dħul fil-ħażna tal-butir mibjugħ skond ir-Regolamenti (KEE) Nru 3143/85 u (KEE) Nru 570/88
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti mill-ħalib (1), kif l-aħħar emendat bir-Regolament (KE) Nru 1587/96 (2), u partikolarment l-Artikolu 6(6) miġjub fih,
Billi skond l-Artikolu l tar-Regolament tal-Kummissjoni (KEE) Nru 3143/85 tal-11 ta’ Novembru 1985 dwar il-bejgħ bi prezzijiet imnaqqsa ta’ butir ta’ l-intervenzjoni maħsub għall-konsum dirett fil-għamla ta’ butir konċentrat (3), kif l-aħħar emendat bir-Regolament (KE) Nru 1802/95 (4), il-butir maħruġ għall-bejgħ irid ikun ġie mqiegħed fil-ħażna f’data li għad trid tiġi stabbilita; billi l-istess proċedura hija segwita għall-bejgħ ta’ butir skond l-arranġamenti preskritti fir-Regolament tal-Kummissjoni (KEE) Nru 2571/97 tal-15 ta’ Diċembru 1997 dwar il-bejgħ ta’ butir bi prezzijiet imnaqqsa u l-konċessjoni ta’ għajnuna għall-krema, il-butir u l-butir konċentrat għall-użu fil-fabbrikazzjoni ta’ prodotti tal-pastiċċiera, tal-ġelat u ta’ oġġetti oħra ta’ l-ikel (5), kif l-aħħar emendat bir-Regolament (KE) Nru 1982/98 (6);
Billi r-Regolament tal-Kummissjoni (KEE) Nru 1609/88 (7), kif l-aħħar emendat bir-Regolament (KE) Nru 2408/97 (8), jistabbilixxi l-iktar żmien tard għad-dħul fil-ħażna għall-butir mibjugħ skond ir-Regolament (KEE) Nru 3143/85 u r-Regolament tal-Kummissjoni (KEE) Nru 570/88 (9), kif l-aħħar emendat bir-Regolament (KE) Nru 531/96 (10); billi dan ir-Regolament ġie emendat numru ta’ drabi sabiex jinbidel iż-żmien tad-dħul billi nstab illi, fl-aħħar żewġ emendi magħmula bir-Regolamenti tal-Kummissjoni (KEE) Nru 2224/97 (11) u (KE) Nru 2408/97, l-ewwel paragrafu ta’ l-Artikolu 1 tar-Regolament (KEE) Nru 1609/88 kien emendat bi żball minflok it-tieni paragrafu; billi, għalhekk il-għamla korretta ta’ l-Artikolu l għandha tiġi stabbilita mill-ġdid;
Billi r-Regolament (KEE) Nru 570/88 ġie mħassar u mibdul bir-Regolament (KE) Nru 2571/97; billi r-riferenzi għandhom jiġu aġġustati kif jixraq;
Billi l-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1609/88 huwa hawnhekk emendat kif ġej:
1) fit-Titolu, il-frażi ‘(KEE) Nru 570/88’ hija mibdula bil-frażi ‘(KE) Nru 2571/97’;
2) fl-Artikolu 1, l-ewwel u t-tieni paragrafi jiġu mibdula b’dan li ġej:
"Il-butir imsemmi fl-Artikolu 1(1) tar-Regolament (KEE) Nru 3143/85 irid ikun iddaħħal fil-ħażna qabel l-1 ta’ Jannar 1993.
Il-butir imsemmi fl-Artikolu 1(1)(a) tar-Regolament (KE) Nru 2571/97 irid ikun iddaħħal fil-ħażna qabel l-1 ta’ Lulju 1997."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-30 ta’ Settembru 1998.

Labels: 3
17